เงินบาททรงตัวระหว่างรอรายงานประชุมเฟดคืนนี้
ค่าเงินบาทปิดตลาดเย็นนี้ (6 ม.ค.) อยู่ที่ระดับ 36.22/24 บาท/ดอลลาร์ ใกล้เคียงจากช่วงเช้าที่เปิดตลาดที่ระดับ 36.23/25บาท/ดอลลาร์
6 ม.ค. 2559

นักบริหารเงินเปิดเผยถึงค่าเงินบาทปิดตลาดเย็นนี้ (6 ม.ค.) อยู่ที่ระดับ 36.22/24 บาท/ดอลลาร์ ใกล้เคียงจากช่วงเช้าที่เปิดตลาดที่ระดับ 36.23/25บาท/ดอลลาร์
วันนี้ทั้งวันเงินบาทแกว่งอยู่ในกรอบแคบ จากที่ปรับตัวอ่อนค่าลงค่อนข้างมากจากเมื่อวานนี้ เนื่องจากความกังวลที่เงินเฟ้อเบื้องต้นของยูโรโซนในเดือนธ.ค.ปรับตัวต่ำกว่าที่นักวิเคราะห์คาดการณ์ไว้ รวมทั้งเจ้าหน้าที่เฟดหลายรายประเมินว่าอาจจะมีการปรับขึ้นดอกเบี้ย 4 ครั้งในปี 2559 จึงส่งผลให้ดอลลาร์ปรับแข็งค่าขึ้น
ขณะที่คาดว่า พรุ่งนี้เงินบาทจะเคลื่อนไหวในกรอบ 36.20-36.30 บาท/ดอลลาร์
 
ที่มา: สำนักข่าวอินโฟเควสท์